Συντεταγμένες: 5°26′S 38°58′E﻿ / ﻿5.433°S 38.967°E﻿ / -5.433; 38.967

Ο **Ποταμός Πανγκάνι** (αγγλικά: *Pangani River*, σουαχίλι: *Mto Pangani*) ή απλά **Πανγκάνι**, (επίσης ονομάζεται Λούφου (*Luffu***)** και Τζίπε Ρούβου (*Jipe Ruvu*), ιδιαίτερα σε αρχαιότερες πηγές πιθανόν κάποτε να ονομαζόταν **Ραπτός Ποταμός** (*Rhaptus River*)), είναι μεγάλος ποταμός στα βορειοανατολικά της Τανζανίας. Έχει δύο κύριες πηγές: τον Ρούβου (*Ruvu River*), ο οποίος πηγάζει ως Λούμι (*Lumi*) στο Κιλιμαντζάρο (*Kilimanjaro*), διέρχεται τη Λίμνη Τζίπε (*Lake Jipe*) και εκβάλει στη Δεξαμενή Νυούμπα υα Μούνγκου (*Nyumba ya Mungu Reservoir*) και τον Κικουλέτουα (*Kikuletwa*), ο οποίος συμβάλει από τα δυτικά και τροφοδοτείται κυρίως από το Όρος Μέρου (*Mount Meru*), ο οποίος επίσης εκβάλλει στη Δεξαμενή Νυούμπα υα Μούνγκου (*Nyumba ya Mungu Reservoir*). Αμέσως μόλις εξέρχεται από τη δεξαμενή, ο χείμαρος ονομάζεται Πανγκάνι (*Pangani*) και εκβάλει στον Ινδικό Ωκεανό στην πόλη Πανγκάνι (*Pangani*).

Για μεγάλο μέρος του μήκους του, ο ποταμός ρέει κατά μήκος των συνόρων των περιφερειών Κιλιμαντζάρο (*Kilimanjaro Region*) και Μανυάρα (*Manyara Region*), πρωτού κυλήσει στην Περιφέρεια Τάνγκα (*Tanga Region*), στην οποία υπάρχει ο δυναμικότητας 68 MW Σταθμός Υδροηλεκτρικής Ενέργειας του Πανγκάνι (*Pangani Power Station*) και το Φράγμα των Καταρακτών του Πανγκάνι (*Pangani Falls Dam*).

Εντός του ποταμού υπάρχουν πολλά ακατοίκητα νησιά. Ο ποταμός βρίθει κροκοδείλων ενώ οι ιπποπόταμοι είναι σπανιότεροι στα χαμηλότερα τμήματά του.

Ετυμολογία - Περιγραφή
----------------------

Χάρτης όπου διακρίνεται ο Ποταμός Πανγκάνι (*Pangani River*).
Η κύρια πηγή του Πανγκάνι (*Pangani*) προέρχεται από το Όρος Κιλιμαντζάρο (*Kilimanjaro*), εκεί όπου βρίσκεται ο Ποταμός Λούμι (*River Lumi*). Η Λίμνη Τζίπε (*Lake Jipe*) μπορεί να θεωρηθεί ως τα στάσιμα ύδατα του Λούμι (*Lumi*).

Χαμηλότερα από τη Λίμνη Τζίπε (*Jipe*) και πάνω από τους καταρράκτες, ο ποταμός αναφέρεται ως Ρούβου (*Ruvu*).

Παλαιότερα η κύρια ροή προς τη θάλασσα, εναλλακτικά εκαλείτο "Ρούβου" (*"Ruvu"*) και "Πανγκάνι" (*"Pangani"*). Επί των ημερών μας, έχει παγιωθεί ως Πανγκάνι (*"Pangani"*) από τη Δεξαμενή Νυούμπα υα Μούνγκου (*Nyumba ya Mungu reservoir*) προς τον Ινδικό Ωκεανό.

Ενώ στη γλώσσα Σουντχέλι (*Sudheli language*) αποκαλείται "Πανγκάνι" (*"Pangani"*) (που σημαίνει διανομή ή διευθέτηση), από τους Ουασαμπάρα (*Wasambara*) (αυτόχθονες στην περιοχή Ντερέμα (*Nderema*), στις τρεις κορυφογραμμές πλησιέστερα στην ακτή) και τους Ουασέγκουα (*Wasegua*) (που ζουν στα νησάκια του ποταμού), αποκαλείται "Λούφου" (*"Luffu"*).

Σχεδόν όλες οι ιστορικές πηγές, συμφωνούν ότι ο ποταμός "Ραπτός" (*"Rhaptus"*) των τοπογραφικών χαρτών του Πτολεμαίου, είναι ο Πανγκάνι (*Pangani*) των σύγχρονων χαρτών.

Γεωγραφία
---------

Πλησίον του στομίου, στην πόλη Πανγκάνι (*Pangani*).
Πλησίον του στομίου, στην πόλη Πανγκάνι (*Pangani*).
Ο Πανγκάνι (*Pangani*) έχει μήκος 500 χλμ. (310 μίλια)

Πηγή
Μια πηγή του ποταμού πηγάζει στο Κιλιμαντζάρο, περίπου 120 μίλια (190 χλμ.) από τη θάλασσα. Σε αυτήν την περιοχή γνωστός ως Λούμι (*Lumi*), η πορεία του περνάει δια μέσου της Λίμνης Τζίπε (*Lake Jipe*). Η άλλη του πηγή βρίσκεται στο Όρος Μέρου στα δυτικά και είναι γνωστός ως ο Κικουλέτουα (*Kikuletwa*). Όπως και σε όλους τους αφρικανικούς ποταμούς, το βάθος του ποικίλει ανάλογα με την εποχή. Η στάθμη του ποταμού βρίσκεται στο υψηλότερο σημείο της περί τον Μάιο και στο χαμηλότερο, γύρω στον Οκτώβριο.

Ενδιάμεσο τμήμα
Είναι πλωτός σε μικρά σκάφη μεταξύ της λίμνης και των Καταρρακτών του *Höhnel (Höhnel Falls)* και μια σειρά από κατωφέρειες του ποταμού (*rapids*). Κάτω από τους Καταρράκτες του *Höhnel* *(Höhnel Falls)*, έχει πολυάριθμους παραποτάμους και πολλά νησιά με χωριά επάνω σε αυτά. Το ρεύμα είναι ισχυρότερο επάνω από το Κολένι (*Koleni*), σε απόσταση 5 μιλίων από τους Καταρράκτες του Πάνγκανι (*Pangani Falls*), όπου ο ποταμός είναι στενός. Αυτό το τμήμα δεν είναι πλωτό για οποιαδήποτε σημαντική απόσταση εξαιτίας των καταρρακτών, οι οποίοι βρίσκονται περίπου 30 μίλια (48 χλμ.) από τις εκβολές. 4 περίπου μίλια (6,4 χλμ.) από τις εκβολές, πυκνός μαγγρόβιος βάλτος καλύπτει το επίπεδο έδαφος μεταξύ των λόφων και από τις δύο πλευρές. Σε αυτή την περιοχή, πλησίον του *Teufelsfelsen*, υπάρχει υψηλότερο έδαφος, μια εύφορη περιοχή και η άγονη Στέππα των Μασάι (*Masai Steppe*). Σε αυτήν την όχθη υπάρχει το Όρος Κόβου Κόβου (*Mount Kovu Kovu*), ύψους 360 ft (110 m), ενώ στη νότια όχθη υπάρχει μια κορυφογραμμή ύψους 400 ft (120 m). Ο Πόμπουε (*Pombwe*), ένας από τους κύριους οικισμούς του ποταμού, βρίσκεται 1 περίπου μίλι (1,6 χλμ.) δυτικά του Κόβου Κόβου. Υψηλότερα από τον Πόμπουε (*Pombwe*), αναπτύσονται οι ελαιο-φοίνικες της Δυτικής Αφρικής, ενώ χαμηλότερα από τον Πόμπουε (*Pombwe*), τα δέντρα είναι κυρίως ασιατικοί τροπικοί φοίνικες και κοκοφοίνικες. Το χωριό Λεμκούνα (*Lemkuna*) και ο οικισμός Νγκάγκε (*Ngage*) βρίσκονται στην δυτική όχθη του ποταμού, ενώ το Μβούνγκουε (*Mvungwe*) και (*Meserani*) βρίσκονται στην ανατολική όχθη.

Εκβολές
Οι εκβολές βρίσκονται 52 χλμ. νοτίως της Τάνγκα. Ο ποταμός είναι παλιρροϊκός για μια απόσταση 35 χλμ. από την είσοδο. Η νότια πλευρά της εισόδου χαρακτηρίζεται από ένα κάθετο βράχο ύψους 200 ft (61 m), που ονομάζεται Μπουένι (*Bweni*)· Στην περιοχή υπάρχει και ένα χωριό με το ίδιο όνομα. Στη βόρεια πλευρά της εισόδου, υπάρχει μια επίπεδη αμμώδης παραλία η οποία εκτείνεται από την κεφαλή του κόλπου. Υπάρχουν ορισμένοι καταυλισμοί στην είσοδο, δυο στη βόρεια όχθη και δυο στη νότια όχθη. Ιστορικά, η πόλη του Πανγκάνι (*Pangani*), στην αριστερή όχθη του ποταμού, είχε φήμη για πυρετούς. Στις εκβολές του, από την πόλη Πανγκάνι (*Pangani*), ο ποταμός έχει πλάτος περίπου 600 ft (180 m) και βάθος 12–15 ft (3,7–4,6 m).

Παραπόταμοι
Αρκετοί παραπόταμοι που προέρχονται από τα Πάρε Όρη (*Pare Mountains*), τα Ουσαμπάρα Όρη (*Usambara Mountains*) και το Κατάλυμα Διακοπών στην Άγρια Φύση *Wasegiia* (*Wasegiia wilderness*), στην πορεία τους συνδέονται με τον Πανγκάνι (*Pangani*). Αυτοί οι παραπόταμοι περιλαμβάνουν τους Κιμπάυα (*Kibaya*), Κομκούζα (*Komkuza*), Κουατσιγκούλου (*Kwachigulu*), Κουαμουαντυάου (*Kwamwadyau*) και Μνυούσι (*Mnyusi*).

Υδρομετρία
----------

Η μέση μηνιαία ροή του Πανγκάνι (*Pangani*) που μετρήθηκε στον υδρολογικό σταθμό στο Κτήμα Κορόγκουε (*Korogwe Estate*), 110 περίπου χιλιόμετρα πάνω από την εκβολή, μετράται σε m³ / s[*ασαφές*] (1959–77).

Λεκάνη Απορροής
---------------

Ο Σταθμός Υδροηλεκτρικής Ενέργειας του Πανγκάνι.
Η Λεκάνη Απορροής του Ποταμού Πανγκάνι (*Pangani River Basin* [*PRB]*) είναι μια από τις εννέα λεκάνες απορροής της Τανζανίας. Εκτεινόμενη από τα βόρεια υψίπεδα προς την βορειοανατολική ακτογραμμή της Τανζανίας, η *PRB* είναι σε μέγεθος, περίπου 56.300 τ.χλμ. από τα οποία τα 4.880 τ.χλμ. βρίσκονται εντός της Κένυας. Πέντε υπολεκάνες αποτελούν τη λεκάνη: ο Ποταμός Πανγκάνι (*Pangani River*) 43.650 τ.χλμ. ο Ποταμός Ούμπα (*Umba River*) 8.070 τ.χλμ. ο Ποταμός Μσανγκάζι (*Msangazi River*) 5.030 τ.χλμ. ο Ποταμός Ζίγκι (*Zigi River*) και ο Ποταμός Μκουλουμούζι (*Mkulumuzi River*) συν άλλους παράκτιους ποταμούς 2.080 τ.χλμ. Όλοι τους εκβάλλουν στον Ινδικό Ωκεανό.

Το Συμβούλιο της Λεκάνης Απορροής Υδάτων του Πανγκάνι (*Pangani Basin Water Board* [*PBWB*]) ιδρύθηκε τον Ιούλιο του 1991 υπό την Αξιοποίηση Υδάτων (*Water Utilization* (*Control and Regulation*) *Act No. 42 of 1974*). Τα κεντρικά του γραφεία βρίσκονται στον Δήμο Μόσι (*Moshi*) στην Περιφέρεια Κιλιμαντζάρο (*Kilimanjaro Region*). Άλλα δυο γραφεία του βρίσκονται το μεν ένα στην Αρούσα (*Arusha*), το δε άλλο, στην Τάνγκα (*Tanga*). Το *PBWB* απαρτίζεται με δέκα ειδικούς από δημόσιους φορείς, επιτροπές υπογείων υδάτων, ιδιώτες χρήστες νερού και εξυπηρετείται από μια τεχνική γραμματεία.

Το ποτάμιο σύστημα είναι υπό πίεση εξαιτίας των συγκρουόμενων χρήσεων νερού και των μεγάλων υπερδιανομών των υδάτων του. Πολλοί αγρότες βασίζονται στον ποταμό για άρδευση. Τα υδροφραγματικά έργα κατά μήκος του ποταμού, έχουν μειώσει τη ροή του ποταμού από αρκετές εκατοντάδες κυβικά μέτρα ανά δευτερόλεπτο σε λιγότερο από 40 κυβικά μέτρα ανά δευτερόλεπτο (1.400 cu ft / s). Αυτό έχει επηρεάσει τις παράκτιες κοινότητες, οι οποίες έχουν δει μεγάλες μειώσεις στους πληθυσμούς των ψαριών και την εισβολή αλμυρών υδάτων. Το 2002, το Πρόγραμμα Διαχείρισης της Λεκανης Απορροής του Ποταμού Πανγκάνι (*Pangani River Basin Management Project [PRBMP]*) ιδρύθηκε για να διαχειριστεί τους υδάτινους πόρους της λεκάνης. Λαμβάνει τεχνική βοήθεια από τη Διεθνή Ένωση για την Προστασία της Φύσης (*International Union for Conservation of Nature* [*IUCN*]), τη *SNV Netherlands Development Organisation* και την τοπική ΜΚΟ *PAMOJA*. Το πρόγραμμα χρηματοδοτείται επίσης από την κυβέρνηση της Τανζανίας, το *IUCN*, την Ευρωπαϊκή Επιτροπή και το *Global Environment Facility* μέσω του Προγράμματος των Ηνωμένων Εθνών για την Ανάπτυξη (*United Nations Development Programme* [*UNDP*]).

Εμπόριο
-------

Στον ποταμό παρατηρείται πληθώρα συναλλαγών, φορτώσεις και εκφορτώσεις *dhows* στον ποταμό. Η παραγωγή των προϊόντων μεταφέρεται στον ποταμό, κυρίως επάνω σε σχεδίες κατασκευασμένες από κορμούς φοινίκων *Moale*, οι οποίες εν συνεχεία διασπώνται και πωλούνται ως εμπορικά αντικείμενα. Το 1878, αναφέρθηκε πως η πιο συνηθισμένη καλλιέργεια στις όχθες του ποταμού ήταν η ζάχαρη.

Δείτε επίσης
------------

* Διοικητικές υποδιαιρέσεις της Τανζανίας
* Περιφέρεια Κιλιμαντζάρο
* Περιφέρεια Μανυάρα
* Περιφέρεια Τάνγκα

Σημειώσεις
----------

1. ↑   Χάριν της μετάφρασης, προτιμήθηκε να διατηρηθούν τα τμήματα με την Αγγλική-Σουαχίλι γραφή έναντι της Ελληνικής τους γραφής. Ο λόγος που γίνεται αυτό, είναι διότι ορισμένες ονομασίες δεν μπορούν να αποδοθούν 100% με την Ελληνική γραφή, π.χ. τόσο η Αγγλική-Σουαχίλι ονομασία *Nyumba* όσο και η ονομασία *Nyuba*, στα Ελληνικά γράφονται ως «Μπουκούμπι». Η αναγραφή λοιπόν της Αγγλικής-Σουαχίλι ονομασίας, μας βοηθά στη συγκεκριμένη περίπτωση, να δούμε ότι η Ελληνική ονομασία προφέρεται ως «Νυού-μ(ου)-μπα» και όχι ως «Νυού-μπα» (γιατί δεν είναι *Nyuba* αλλά *Nyumba*). Υπάρχουν αρκετές τέτοιες περιπτώσεις, οπότε η παράλληλη παράθεση της Αγγλικής-Σουαχίλι ονομασίας, διευκολύνει στην Ελληνική ανάγνωση της ονομασίας. Επιπλέον, όπου υπάρχει ονομασία σε Ελληνική γραφή, παρατίθεται απαραιτήτως *(εντός παρενθέσεως)* και η Αγγλική-Σουαχίλι ονομασία, ώστε να διευκολυνθεί περαιτέρω, ο μη εξοικειωμένος (με τις Σουαχίλι ονομασίες) αναγνώστης.
2. ↑  Το *dhow* [προφέρεται: ντάου (*dāw*), πληθ.: ντάουζ (*dhows*), Αραβικά: داو], είναι η γενική ονομασία αριθμού παραδοσιακών ιστιοπλοϊκών σκαφών (καϊκιών), άνευ καρίνας, με έναν ή περισσότερους ιστούς. Συνήθως, με ένα τριγωνικό ιστίο πάνω σε μια μακρυά κυλινδρική δοκό υπό γωνία 45° προς τον κεντρικό ιστό, το οποίο χρησιμοποιείται στην περιοχή της Ερυθράς Θάλασσας και του Ινδικού Ωκεανού. Οι απόψεις των ιστορικών διίστανται ως προς το αν το *dhow* εφευρέθηκε από τους Άραβες ή τους Ινδούς. Ταξιδεύουν με την βοήθεια των πανιών τους, δυο φορές το χρόνο, την εποχή που πνέουν οι μουσώνες και χρησιμοποιούνται κυρίως για τη μεταφορά βαριών ειδών, όπως φρούτα, πόσιμο νερό ή άλλων βαριών εμπορευμάτων, κατά μήκος των ακτών της Ανατολικής Αραβίας (Αραβικά κράτη του Περσικού Κόλπου), της Ανατολικής Αφρικής, την Υεμένη και την παράκτια Νότια Ασία (Πακιστάν, Ινδία, Μπαγκλαντές). Το πλήρωμά του αριθμεί από 12 έως και 30 άτομα, ανάλογα με το μέγεθός του.

Παραπομπές σημειώσεων
1. ↑  Briggs, Philip. «Dhows of the Swahili coast». *Zanzibar Travel Guide*. Ανακτήθηκε στις 6 Σεπτεμβρίου 2012.
2. ↑  «The History & construction of the dhow». Nabataea. Ανακτήθηκε στις 6 Σεπτεμβρίου 2012.

Παραπομπές
----------

1. ↑  «Entry "Pangani" in the German Koloniallexikon». Αρχειοθετήθηκε από το πρωτότυπο στις 11 Οκτωβρίου 2014. Ανακτήθηκε στις 27 Μαρτίου 2020.
2. 1 2  *THE CHRISTIAN MISSIONARY INTELLIGENCER* (Now in the public domain. έκδοση). 1852. σελίδες 93–. Ανακτήθηκε στις 8 Οκτωβρίου 2011.
3. ↑  Meyer, Hans (1891). *Across East African glaciers: an account of the first ascent of Kilimanjaro*. G. Philip & son. σελίδες 321–. Ανακτήθηκε στις 11 Οκτωβρίου 2011.
4. 1 2  New, Charles (1875). «Journey from the Pangani, via Wadigo, to Mombasa». *Proceedings of the Royal Geographical Society of London* **19** (5): 317–323. doi:10.2307/1799979. .
5. ↑  cf the map Sheet SB 37/2, Series Y401, by War Office 1946 of 1946 and this map from 1960 Sheet SB-37-2 Series Y503, Edition 1-TSD, Published by the Survey Division, Ministry of Lands, Survey and Water, Tanganyika 1960, both showing "Pangani or Ruvu River" as name
6. 1 2  Hodd, Michael (22 Μαρτίου 2002). *East Africa handbook*. σελίδες 383–. ISBN 978-1-900949-65-1. Ανακτήθηκε στις 11 Οκτωβρίου 2011.
7. ↑  Royal Geographical Society (Great Britain) (1891). *Proceedings of the Royal Geographical Society and monthly record of geography* (Now in the public domain. έκδοση). Edward Stanford. σελίδες 524–. Ανακτήθηκε στις 8 Οκτωβρίου 2011.
8. 1 2  «Pangani Basin». IWMNet. Αρχειοθετήθηκε από το πρωτότυπο στις 18 Φεβρουαρίου 2012. Ανακτήθηκε στις 12 Οκτωβρίου 2011.
9. ↑  Lewin, Evans (1924). *Africa* (Now in the public domain. έκδοση). Clarendon press. σελ. 108. Ανακτήθηκε στις 11 Οκτωβρίου 2011.
10. 1 2  United States. Hydrographic Office (1916). *Africa Pilot: South and east coasts of Africa from Cape of Good Hope to Ras Hafun* (Now in the public domain. έκδοση). Hydrographic office under the authority of the secretary of the navy. σελίδες 392–. Ανακτήθηκε στις 8 Οκτωβρίου 2011.
11. ↑  *Catchment ecosystems and downstream water : the value of water resources in the Pangani basin, Tanzania*. IUCN. σελίδες 34–. ISBN 978-955-8177-49-5. Ανακτήθηκε στις 11 Οκτωβρίου 2011.
12. 1 2  Great Britain. Hydrographic Office (1878). *Africa pilot: South and east coasts of Africa, from the Cape of Good Hope to Cape Guardafui, including the islands in Mozambique Channel* (Now in the public domain έκδοση). Printed for the Hydrographic Office, Admiralty. σελίδες 327, 328–. Ανακτήθηκε στις 8 Οκτωβρίου 2011.
13. ↑  *Journal of tropical medicine and hygiene*. Staples and Staples, Ltd. 1959. σελ. 40. Ανακτήθηκε στις 8 Οκτωβρίου 2011.
14. ↑  GRDC - The Pangani in Korogwe
15. ↑  Bhatt, Yogesh Chandra· Bossio, Deborah· Enfors, E.· Gordon, L.· Kongo, V.· Kosgei, J. R.· Makurira, H.· Masuki, K.· Mul, M.· Tumbo, S. D. (2006). *Smallholder system innovations in integrated watershed management (SSI): Strategies of water for food and environmental security in drought-prone tropical and subtropical agro-ecosystems*. International Water Management Institute. σελ. 10. ISBN 978-92-9090-634-6. Ανακτήθηκε στις 8 Οκτωβρίου 2011.
16. ↑  *Pangani basin: a situation analysis*. Ανακτήθηκε στις 10 Δεκεμβρίου 2011.
17. ↑  «Pangani Basin Water Board». Mini Grids Information Portal. Αρχειοθετήθηκε από το πρωτότυπο στις 27 Μαρτίου 2020. Ανακτήθηκε στις 1 Ιουλίου 2018.
18. 1 2  «Pangani Basin». Pangani Basin Water Board. Αρχειοθετήθηκε από το πρωτότυπο στις 21 Οκτωβρίου 2011. Ανακτήθηκε στις 9 Οκτωβρίου 2011.
19. ↑ . WWF.  Unknown parameter `|date      =` ignored (βοήθεια); Unknown parameter `|url      =` ignored (βοήθεια); Unknown parameter `|author    =` ignored (βοήθεια); Unknown parameter `|title    =` ignored (βοήθεια); Missing or empty `|title=` (βοήθεια); H παράμετρος `|url=` είναι κενή ή απουσιάζει (βοήθεια); `Η παράμετρος |access-date=` χρειάζεται `|url=` (βοήθεια)
20. 1 2 3  «Pangani River Basin». International Union for Conservation of Nature. Αρχειοθετήθηκε από το πρωτότυπο στις 16 Νοεμβρίου 2011. Ανακτήθηκε στις 1 Ιουλίου 2018.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ποταμός Πανγκάνι** |

* Χάρτης όπου φαίνεται ο ποταμός
* Χάρτης όπου φαίνεται η λεκάνη του ποταμού

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 315529249
* GND: 4560542-7

 |

 |